CELEX: 32017R0410
Language: et
Date: 2017-03-08 00:00:00
Title: Komisjoni rakendusmäärus (EL) 2017/410, 8. märts 2017, millega muudetakse määruseid (EÜ) nr 184/2007 ja (EL) nr 104/2010 kaaliumdiformiaadi loa hoidja nime osas (EMPs kohaldatav tekst )

9.3.2017   
            
            
               ET
            
            
               Euroopa Liidu Teataja
            
            
               L 63/98
            
         KOMISJONI RAKENDUSMÄÄRUS (EL) 2017/410,
   8. märts 2017,
   millega muudetakse määruseid (EÜ) nr 184/2007 ja (EL) nr 104/2010 kaaliumdiformiaadi loa hoidja nime osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Äriühing BASF SE on esitanud määruse (EÜ) nr 1831/2003 artikli 13 lõike 3 kohase taotluse, milles on tehtud ettepanek muuta komisjoni määrustes (EÜ) nr 184/2007 (2) ja (EL) nr 104/2010 (3) sätestatud loa omaniku [Termin on muutunud. Uus termin on „loa hoidja“.] nime.
            
         
               (2)
            
            
               Taotleja väidab, et äriühing ADDCON on omandanud äriühingult BASF kaaliumdiformiaadi turustamisõigused, mis hakkasid kehtima alates 15. novembrist 2016. Taotleja on esitanud taotlust toetavad asjakohased andmed.
            
         
               (3)
            
            
               Kavandatav loa hoidja nime muutmine on oma olemuselt üksnes administratiivne ega too kaasa kõnealuste söödalisandite uut hindamist. Euroopa Toiduohutusametit teavitati kõnealusest taotlusest.
            
         
               (4)
            
            
               Et äriühing ADDCON saaks kasutada oma turustamisõigust, on vaja muuta kõnealuste lubade tingimusi.
            
         
               (5)
            
            
               Määrusi (EÜ) nr 184/2007 ja (EL) nr 104/2010 tuleks seepärast vastavalt muuta.
            
         
               (6)
            
            
               Kuna ohutusnõuded ei eelda käesoleva määrusega tehtud muudatuste viivitamatut kohaldamist, siis on asjakohane ette näha üleminekuperiood, mille jooksul võib olemasolevad varud ära kasutada.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 184/2007 muutmine
   Määruse (EÜ) nr 184/2007 lisa teises veerus nimetatud loa hoidja nimi „BASF SE“ asendatakse nimega „ADDCON“.
   Artikkel 2
   Määruse (EL) nr 104/2010 muutmine
   Määruse (EL) nr 104/2010 lisa teises veerus nimetatud loa hoidja nimi „BASF SE“ asendatakse nimega „ADDCON“.
   Artikkel 3
   Üleminekumeetmed
   Kõnealust söödalisandit sisaldavate lisaainete, eelsegude ja segasööda olemasolevaid varusid, mis vastavad enne käesoleva määruse jõustumist kehtinud õigusnormidele, võib jätkuvalt turule lasta ja kasutada kuni nende ammendumiseni.
   Artikkel 4
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. märts 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  Komisjoni 20. veebruari 2007. aasta määrus (EÜ) nr 184/2007 kaaliumdiformiaadi (Formi LHS) lubamise kohta söödalisandina (ELT L 63, 1.3.2007, lk 1).
   
      (3)  Komisjoni 5. veebruari 2010. aasta määrus (EL) nr 104/2010, milles käsitletakse kaaliumdiformiaadi kasutamise lubamist emiste söödalisandina (loaomanik BASF SE) ning millega muudetakse määrust (EÜ) nr 1200/2005 (ELT L 35, 6.2.2010, lk 4).